text: 9. floksnæmingur í starvsvenjing á FabLab á Kambsdali
text: #000000
text: Ungi hoyvíkingurin hevur altíð havt stóran áhuga fyri náttúruvísindaligu lærugreinunum, og ikki minst alisfrøði hevur altíð havt hansara stóra áhuga. Jóannes Djurhuus, sum er leiðari á FabLab, hevur eisini arbeitt í mong ár sum lærari í alisfrøði, so samstarvið millum Marius og lærumeistara hansara á Kambsdali, Jóannes, riggaði avbera væl tær tvær vikurnar, sum Marius var á FabLab. Jóannes sigur, at hann er vanliga einsamallur á FabLab, so tað var eisini fyri hann áhugavert at hava ein næming í starvsvenjing. Tá er meira lív í. Sambært Jóannesi, er hetta heilt vist ikki seinastu ferð, at FabLab fer at hava fólkaskúlanæming í starvsvenjing.
text: #000002
text: Marius brúkti dagarnar á Kambsdali til at byggja ymiskt og prenta t-shirt. Hann lærdi eisini at brúka 3-D printara og lasaraskerara, vinylskerara og CNC-fresara. Marius gjørdi millum annað eitt vakumborð, sum hann síðani brúkti til at gera seyðaspjøldur við forbókstavunum MD. Húsavørurin á skúlanum hevði eisini brúk fyri hjálp, og so hjálpti Marius honum at smíða ymiskt og gera smærri umvælingar. Og teir báðir settu eisini borð og stólar upp til størri tiltøk á skúlanum. Tíðin á Kambsdali endaði við, at Marius vitjaði inni hjá Sigrun Skálagarð, lærara í alisfrøði, og hjálpti henni við einari alisfrøðiroynd. Marius letur væl at starvsvenjingini á FabLab – og avvísir ikki, at hann kanska einaferð fer at lesa til lærara í alisfrøði.
text: #000003